Martin Kuut

Martin Kuut (esinejanimega Muudu; sündinud 14. aprillil 1985. aastal Tartus) on eesti helilooja, muusikaprodutsent, muusik ja DJ. 2003. aastal lõpetas Martin Miina Härma Gümnaasiumi. Ta on õppinud klaverit Tartu I Muusikakoolis (1992–1999). 2011. aastal lõpetas ta Georg Otsa nimelise Muusikakooli helindaja erialal ning õppis 2019.–2020. aastal Berliini Abbey Road Instituudis, omandades seal 2020. aastal diplomi muusika produktsiooni ja helirežii alal (Advanced Diploma in Music Production and Sound Engineering). Muusikaproduktsiooni valdkonnas on ta end täiendanud Leslie Brathwaite’i meistrikursusel MixWithTheMasters 2021. aastal La Fabrique Stuudios Prantsusmaal. Martin Kuut musitseerib ansamblites Gram-Of-Fun, Levski ja Küttebänd. Varem on ta mänginud ansamblites Stem, Recycle Bin, Oneword*, Rock Beats Paper ja Slide-Fifty. Martin on Muudu esinejanime all töötanud DJ-na alates 2009. aastast, teinud ja valinud muusikat paljudes Eesti klubides ning osalenud külalisena Raadio 2 muusikasaadetes. 2020. aastal asus Martin Kuut tööle oma endise õppejõu Klas Lindbladi juurde Blackhead stuudios Berliinis ning hakkas ette valmistama oma esimest sooloalbumit. 2023. aastal liitus Martin koos Blackhead stuudioga Berliini Riverside Stuudio, mis on rahvusvaheline kogukond muusikutest ja eri valdkondade spetsialistidest. Martin Kuut on viljelenud elektroonilist, house-, indie- ja popmuusikat, RnB-d, punk-rock'i, metal-muusikat jne. Ta on kirjutanud ja välja andnud loomingut koos selliste ansamblite ja artistidega nagu Ivan Dorn, Klas "Sasse" Lindblad / Freestyle Man, MLiR, Gram-Of-Fun, Levski, Frankie Animal, Erki Pärnoja, Sander Mölder, Nublu, Reket, Raul Ojamaa, Ewert Sundja, Anett Kulbin, Lenna Kuurmaa, Maris Pihlap, Slide-Fifty, Recycle Bin, Bert Prikenfeld (DJ Critikal) jt. Martin Kuut on arranžeerinud lastelaulude albumi "Mäng on väikese inimese töö" 2014. aastal. Martin alustas tegevust sooloartistina Muudu nime all 2021. aastal. Muudu on avaldanud soolomuusikat saksa plaadifirma Moodmusic Records kaudu. Koostöös Ukraina artisti Ivan Dorniga valmis singel "Liquid Pavement" 2023. aastal. Koostöös Lenna Kuurmaaga valminud laulu "Saatus naerdes homse toob" on kasutatud mängufilmi "Kuhu põgenevad hinged" (2007) muusikas ja esitatud 2008. aasta öölaulupeol "Märkamisaeg". 2006 – Slide-Fifty album "The Way Ahead" sai Eesti Muusikaauhinna aasta artisti kategoorias. 2017 – I Wear* Experiment album "Patience" võitis Eesti Muusikaauhinna aasta debüütalbumi kategoorias. Plaadi nimilugu "Patience" pääses Eesti Laulu finaali 2016. aastal. 2018 – "Misty" Frankie Animali esituses pääses Eesti Laulu finaali. 2021 – "Lost In A Dance" Gram-Of-Funi esituses pääses Eesti Laulu poolfinaali. 2022 – Muudu albumi "Who Let The Bear In The Studio" esimene singel "Lion King" valiti pärast ilmumist elektroonilise muusika portaali Beatport kureeritud "Best New Deep House" edetabelis teisele kohale 22. juulil 2022. 2023 – Gram-Of-Fun album "To The Great Unknown" võitis Eesti Muusikaauhinna aasta debüütalbumi ja aasta ansambli kategoorias. "Who Let The Bear In The Studio" (25.11.2022) "Who Is Who" (17.05.2024) "DUBS" (07.07.2023) "All Rivers Are Connected" (12.05.2023) "I Miss Freiser" (02.02.2024 koos Gustav Andersiga) "Liquid Pavement" (12.05.2023 koos Ivan Dorniga) "Three Wishes" (25.11.2022 koos Erki Pärnojaga) "Lion King" (15.07.2022 koos Freestyle Maniga) "Vilistlased". Vaadatud 23. aprill 2024. "Abbey Road Institute". Vaadatud 23.04.2024. "Mix with the Masters". Vaadatud 23.04.2024. "Vinge muusika: alternatiivse popmuusika bänd Gram-Of-Fun avaldas debüütalbumi". Postimees. Vaadatud 14. november 2022. "Arvustus. Uus hea bänd Gram-Of-Fun". ERR. 27. mai 2019. Vaadatud 4. märts 2024. "R2 Klubi külalismix: Muudu". Raadio 2. 10.02.2024. "Hommik! Nädala resident. Muudu". Raadio 2. 12. detsember 2022. "Reedene "Kuumalaine": Muudu". Raadio 2. 27. juuli 2018. "Blackhead Studios | Berlin". "Riverside Studios Berlin". "Ivan Dorn". "Lastelaulude plaat "Mäng on väikese inimese töö" jõuab kuulajateni". Maaleht. 4. mai 2014. "Kuula, kuidas õnnestub Taukaril tuntud lastelaul". ERR. 10. veebruar 2014. "Liquid Pavement feat. Ivan Dorn by Muudu, Ivan Dorn, Malipop, Dimensionless Unity, Freestyle Man". Moodmusic Records. 12. mai 2023. "Filmi „Kuhu põgenevad hinged" (2007) muusika "Saatus naerdes homse toob"". Eesti Filmi Andmebaas. "Saatus naerdes homse toob. [Videosalvestis] Rainer Sarneti mängufilmist "Kuhu põgenevad hinged" / viis ja sõnad: Lenna Kuurmaa ja Martin Kuut; [esitab] Lenna Kuurmaa". ESTER. "Ülehomme esilinastub Rainer Sarneti uus mängufilm «Kuhu põgenevad hinged»". Postimees. 24. oktoober 2007. "Märkamisaeg [Videosalvestis] : öölaulupidu Tallinna Lauluväljakul 19.08.08". e-kataloog ESTER. Vaadatud 23.04.2024. "Eesti Muusikaauhinnad 2006". www.muusikaauhinnad.eu. 19. märts 2006. "Eesti Muusikaauhinnad 2017". www.muusikaauhinnad.eu. 26. jaanuar 2017. "Eesti laul 2018 finaal". www.eurovisioon.ee/eestilaul. "EESTI LAUL 2021 teine poolfinaal Laul nr 2". www.eurovisioon.ee/eestilaul. "Muudul ilmus uus singel tunnustatud saksa plaadifirma Moodmusic alt". MuusikaPlaneet. 11. august 2022. "Eesti Muusikaauhinnad 2023". www.muusikaauhinnad.eu. 26. jaanuar 2023. Muudu koduleht Instagramis Muudu Soundcloudis Muudu - Riverside Stuudio residendid